Številka: 84300-3/2021/3

Datum: 24. 3. 2021

Na podlagi šestega odstavka 21. člena Zakona o Vladi Republike Slovenije (Uradni list RS,
št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 66. redni seji dne 24. 3. 2021 pod točko 2.14 sprejela naslednji

S K L E P :

1. Vlada Republike Slovenije je sprejela Informacijo o aktivnostih Rdečega križa Slovenije na področju zaščite, reševanja in pomoči ter nastalih intervencijskih stroških pri preprečevanju širjenja virusa SARS-CoV-2 in zmanjšanju posledic epidemije nevarne bolezni COVID-19 med 19. oktobrom in 31. decembrom 2020.

1. Vlada Republike Slovenije prostovoljcem Rdečega križa Slovenije, predvsem pa bolničarjem, izreka posebno priznanje.
2. Vlada Republike Slovenije je sprejela odločitev, da se za pokritje intervencijskih stroškov, nastalih v obdobju od 19. 10. do 31. 12. 2020, zagotovijo finančna sredstva za Rdeči križ Slovenije v višini 152.785,66 evra.
3. Ministrstvo za obrambo preko Uprave Republike Slovenije za zaščito in reševanje izvrši 3. točko tega sklepa.
4. Vlada Republike Slovenije je sklenila, da se pravice porabe za zagotovitev finančnih sredstev iz 3. točke tega sklepa v višini 152.785,66 evra zagotovijo iz sredstev proračunske rezerve Republike Slovenije za leto 2021, na podlagi drugega odstavka
48. člena Zakona o javnih financah.

Mag. Janja Garvas Hočevar

vršilka dolžnosti generalnega sekretarja

Priloga:

* Informacija o aktivnostih Rdečega križa Slovenije na področju zaščite, reševanja in pomoči ter nastalih intervencijskih stroških pri preprečevanju širjenja virusa
SARS-CoV-2 in zmanjšanju posledic epidemije nevarne bolezni COVID-19 med
19. oktobrom in 31. decembrom 2020

Prejmejo:

* Ministrstvo za obrambo
* Uprava Republike Slovenije za zaščito in reševanje
* Ministrstvo za finance
* Ministrstvo za javno upravo
* Ministrstvo za zdravje
* Urad Vlade Republike Slovenije za komuniciranje